شاد بیگم

شاد بیگم کا تعلق ضلع دیر زیریں، پاکستان سے ہے۔ وہ ایک سماجی کارکن کے طور پر مشہور ہیں۔ وہ ایک متوسط مذہبی گھرانے میں پیدا ہوئیں۔ وہ اپنے خاندان کی پہلی خاتون ہیں جس نے یونیورسٹی میں تعلیم حاصل کی ہے۔ ان کا کہنا ہے کہ سماجی خدمت میں ان کو ہمیشہ والد صاحب، بھائی اور شوہر کا تعاون حاصل رہا ہے۔

انجمن بہبود خواتین تلاش 
محترمہ شاد  بیگم نے 1994ءمیں عورتوں کی ترقی کے لیے انجمن بہبود خواتین تلاش (ایسوسی ایشن فار بیہیوئر اینڈ نالج ٹرانسفارمیشن) کی بنیاد رکھی۔ وہ جس علاقہ میں رہتی تھیں وہاں تعلیم کی وہ سہولیات نہیں ہیں جو ایک سماج کی ضرورت کاحصہ ہے۔ خصوصا عورتوں کی تعلیم تو باکل نا ممکن تھی۔ کیونکہ علاقہ کے مرد کے غلبہ والے سماج میں عورتوں کو وہ حقوق میسر نہیں ہوتے ہیں جن کی وہ حقدار ہیں۔ اس لیے اپنے کام کو لیکر  ان کو بہت سارے مسائل کا سامنا کرنا پڑا۔ان کو دھمکیاں ملیں، پریشان کیا گیا۔اسی لیے علاقہ میں طالبان کے بڑھتے تسلط کے مدنظر انہوں نے تنظیم کا دفتر پشاور میں منتقل کر لیا۔ ان کو نامعلوم شخص کی طرف سے جان سے مارنے کی دھمکیاں بھی ملیں۔ ان کی تنظیم نے تعلیم نسواں، سیاسی بیداری اور صحت کی بہتری میں نمایاں کام انجام دیے ہیں۔ مزید یہ کہ اس تنظیم نے ہینگنگ برج، پانی کا نل، کنواں، پیدل چلنے کا راستہ تعمیر کروائے اور چھوٹے کاروباریوں کو  قرض دیے تاکہ وہ زمینی سطح پر کچھ تجارت اور کاروبار کرسکیں۔ اس تنظیم پاکستان اور بیرون سے مالی مدد حاصل کرتی ہے۔

اعزازات 

8 مارچ 2012ء کو ان کو امریکا کی خاتون اول مشیل اوباما اور ہیلری کلنٹن کی جانب سے باہمت خواتین کے عالمی ایوارڈ سے نوازا گیا۔ جس علاقہ سے وہ تعلق رکھتی ہیں وہ انتہائی قدامت پسند ہے اور خواتین خال خال ہی تعلیم حاصل کرتی ہیں۔ انہوں خبر رساں اداروں سے درخواست کی ہے کہ تحفظ کے مد نظر ان کی خبریں شائع نہ کی جائیں۔

حوالہ جات 
 

1974ء کی پیدائشیں
بقید حیات شخصیات
پاکستانی سماجی کارکن
ضلع لوئر دیر کی شخصیات
پشتون شخصیات
پشتون خواتین